मौत।
यह हम सभी की आखिरी मंज़िल है।
और इसमें कमाई भी काफ़ी है।
अमरीका में एक क्रियाकर्म करने में लगभग 8,000 से 10,000 डॉलर लग जाते हैं।
मतलब साल में 20 अरब की कमाई करने वाला उद्योग।
और ये सिर्फ़ क्रियाकर्म के लिए।
ज़मीन के नीचे एक पूरे का पूरा उद्योग है
जिसमें शामिल हैं वकील, प्राधिकरण, सरकारी अफ़सर
और कुछ ऐसे लोग जो सरकार का हिस्सा नहीं...
-हेलो, आप हत्यारे हो? -तुम साले कौन हो?
...जिनमें सभी को आपकी कीमत लगाने के लिए पैसे मिलते हैं।
वे यह तय करते हैं कि आपकी ज़िंदगी को बचाए रखने,
खत्म करने की कितनी कीमत है,
या फिर आपके यहाँ से जाने के बाद, आपके अगले रिश्तेदार को
कितनी कीमत देनी पड़ेगी।
तो, मेरी ज़िंदगी की कीमत क्या है?
ताबूत पर मुझे कितना खर्चा करना चाहिए?
और मौत से अधिकतम लाभ उठाने के लिए, मुझे कितना यौनाचार करना चाहिए?
ये उन चंद सवालों में से हैं, जिनके हम जवाब देंगे।
डेथ एपिसोड में आपका स्वागत है।
डेथ एपिसोड
आपको अच्छा लगे या न लगे, पर हम सभी पैसे से जुड़े हैं।
मैं हूँ कैल पेन, और मैं इस विशालकाय दैत्य की तलाश में निकला हूँ
जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
पहली बात तो, घबराने की कोई ज़रूरत नहीं।
मैं समझता हूँ कि मृत्यु अर्थव्यवस्था से जुड़ी एक पूरी कड़ी से
आप लोगों को घबराहट हो सकती है।
अरे, मैं तो अपनी मौत के बारे में सोचना तक नहीं चाहता।
तो, कोड वर्ड चुन लेते हैं, अगर हालात बिगड़ जाएँ तो।
"पिल्ले" कैसा रहेगा?
हैकनसैक
न्यू जर्सी
तो, किसी भी ज़िंदगी का क्या मोल है?
मैं ये सवाल लाखों लोगों से पूछ सकता हूँ और मुझे इसके लाखों जवाब मिलेंगे।
पर मैंने तय किया है कि उस इंसान से शुरुआत करूंगा
जो ज़िंदगियाँ खत्म करने में माहिर है।
-हेलो, आप हत्यारे हो? -तुम साले कौन हो?
मैं कैल हूँ।
अच्छा।
अगर हमें कहीं जाना ही नहीं है, तो मुझे सीट बेल्ट लगाने की ज़रूरत नहीं।
मतलब, हम...
पहली बात तो, हकलाना बंद करो।
-घबराहट हो रही है? -ठीक है।
-थोड़ी सी घबराहट हो रही है। -अच्छा।
-आराम से बैठो, ठीक है? -ठीक है।
-हाँ। -ठीक है।
तो, जब किसी को हत्यारे की ज़रूरत होती है, तो लोग आप तक पहुँचते कैसे हैं?
मेरा नाम साला येलो पेजेस में नहीं है, सच मानो।
वही तो मैं कह रहा हूँ।
"हत्यारे" की सूची में। ठीक है?
अगर किसी के बच्चे हों, तो क्या हत्या की कीमत कुछ और होती है?
अगर मकान की जगह, वे किसी अपार्टमेंट में रहते हों?
तुम हो क्या? पुलिसवाले हो?
आप पुलिसवाले हो?
हाँ, मैं साला पुलिसवाला हूँ।
मुझे पता था। पता था आप पुलिसवाले हो।
-अच्छा। -अच्छी बात है। साला निकलो यहाँ से।
'80 के दशक से 2000 की शुरुआत तक,
डॉमिनिक पोलीफ़्रोन इसी तरह लोगों से मिला करते थे,
सामान्य से हटकर पार्किंग लॉट में,
ऐसे लोगों के साथ जो किसी को टपकाने के लिए
बड़ी कीमत चुकाने को राज़ी होते।
उन्हें लगता डॉमिनिक लोगों को मारने के ठेके लेते हैं,
जो उनकी तरफ़ से किसी को मार भी देते,
पर वह दरअसल, एक एटीएफ़ एजेंट थे।
डॉमिनिक पोलीफ़्रोन हत्यारा, भूतपूर्व एटीएफ़ एजेंट
उनका काम खतरनाक था, पर उसके चलते कई लोगों को
दोषी पाया गया, जो लोगों की जानें लेना चाहते थे।
साथ ही, 1986 में,
जब उन्होंने कातिल और खुलेआम हत्या करने वाले रिचर्ड कुक्लिंस्की को पकड़वाया,
जिसे आइस मैन कहा जाता था क्योंकि हत्या के बाद, अपने शिकार को बर्फ़ में रख देता था।
असली हत्यारे को पकड़ने के लिए, हत्यारे के भेस में रहना,
ये डॉमिनिक का काम था।
संहार की जो अर्थव्यवस्था है, वह उसमें माहिर हैं।
ये दरअसल होता कैसे है?
आप ऐसा कुछ करने की कोशिश करते हैं, "भई, सुनो।
"मेरी एक समस्या है, और मुझे उसे सुलझाना है।
"मेरी पत्नी मुझे धोखा दे रही है, या फिर मेरी ज़िंदगी में कोई और है,
"मुझे अपनी पत्नी को ठिकाने लगाना है।"
अच्छा।
क्या चाहते हो? रास्ते से बिलकुल ही हटा दूँ?
ये कोई दुर्घटना लगनी चाहिए?
कई सारे विकल्प होते हैं।
तो, जब किसी को टपकाना भी होता है, तब आपके पास एक पूरे का पूरा मेन्यु होता है।
-मेन्यु? -ऐसा नहीं है कि...
यही सोच रहा हूँ, है ना?
ऐसा है जैसे...
मैं जानना चाहता हूँ, क्या ये दुर्घटना लगनी चाहिए?
या फिर तुम कुछ साबित करना चाहते हो?
क्या आप इस बारे में कुछ बता सकते हैं कि किसी को मारने का कितना खर्च हो सकता है?
इसकी कोई निर्धारित कीमत नहीं है।
मान लीजिए, आपके दो ग्राहक हैं।
एक किसी बड़ी कंपनी का सीईओ है, और दूसरा कोई बढ़ई है।
आप उनसे खर्च की बात कैसे करते हैं?
उस इंसान को भांप लेता हूँ।
-अच्छा। -अब, अगर आप किसी दौलतमन्द परिवार से हैं,
तो मैं आपसे कह सकता हूँ कि 10,000 का खर्चा है।
मान लीजिए कि एक बढ़ई है।
कोई बंदा है जो मकैनिक का काम करता है, तो...
हाँ, अच्छा। पाँच हज़ार।
जब आपको पता ही नहीं कि किसी को मारने का खर्च कितना होता है,
पाँच हज़ार बहुत कम लगते हैं।
देखो, अगर आप पेशेवर लोगों के लिए, संगठित अपराध के लिए हत्या करेंगे,
तो 10 हज़ार या उससे भी ज़्यादा की कीमत हो सकती है।
-अच्छा। -अब बताइए ये सही है या नहीं।
हत्या की कीमत किसी पीज़ा की कीमत के जैसी नहीं है।
जगह के आधार पर, 2 या 3 डॉलर नहीं है।
ये इस बात पर निर्भर करता है कि हत्या करवा कौन रहा है
और आपकी राय में वे कितना खर्चा कर सकते हैं।
-ठीक कहा। -अच्छा।
लोग क्या हमेशा नकद रुपये देते हैं, या फिर बैंक में भी पैसा जमा कर सकते हैं?
डिजिटल होता है? वेन्मो चलता है?
मुझे देखकर क्या लगता है? मैं कोई बैंक हूँ?
मैं सोच रहा हूँ...
मुझे क्रेडिट कार्ड देना चाहते हो क्या?
लोग कोशिश करते हैं?
-नहीं, नकद। -हमेशा नकद रुपये होते हैं।
अगर तुम क्रेडिट कार्ड लेकर मेरे पास आते हो तो मुझे तुमको खत्म करना होगा।
तो, हत्यारों की दुनिया में, किसी इंसान की ज़िंदगी की क्या कीमत है?
कुछ नहीं।
कुछ नहीं है। दिलचस्प बात है।
इस तरह के कारोबार में ज़िंदगी?
मज़ाक कर रहे हो?
मुझे टपकाने की क्या कीमत होगी?
मुफ़्त में ही मार डालूँगा।
-कोई बड़ी बात नहीं। -जानकर अच्छा लगा।
डॉमिनिक की दुनिया में, एक ज़िंदगी खत्म करने का खर्च उतना ही है
जितना कि बाज़ार में मिल सकता है।
जो भी किसी को मरवाना चाहता है उसे पहले ही कीमत चुकानी होगी,
पर अगर संतुलन बदल जाए तो क्या होगा?
मारने के बाद खर्चा कितना होगा, ये कौन तय करता है?
न्यू यॉर्क शहर
अगर आपकी मौत हो जाए और ये किसी और की गलती हो,
तो इसे गलती से मारना कहा जा सकता है,
आपके बाद आपके रिश्तेदार को काफ़ी फ़ायदा हो सकता है।
कितना, उसका फ़ैसला इस तरह के लोग करते हैं।
एलेन हर्किन-टोरेज़ न्यू यॉर्क के एक सेवानिवृत्त जज हैं,
जिन्होंने पूरे यूएस में एक ही वक्त पर सबसे ज़्यादा केस संभाले,
जिनमें 15,000 से भी ज़्यादा समझौते शामिल थे।
पर उनकी पिछली ज़िंदगी में,
एलेन ने अपने धमाकेदार रॉक बैंड, स्पीडीज़ के साथ
न्यू यॉर्क के कुछ क्लबों में धूम मचाई थी।
सभी आपको हर वक्त सूट और टाई में देखते हैं, और आपकी वही छवि है।
-पर ये मेरे बैंड की तस्वीर है। -यार!
और मैं आपको एक संकेत देता हूँ। धारियाँ।
नामुमकिन!
एलेन अब एक गैर सरकारी दलाल की तरह काम करते हैं,
जो अदालत से बाहर ही समझौते करवाते हैं,
और उन्होंने 2 अरब डॉलर से भी ज़्यादा के समझौते करवाए हैं।
सौंफ़ को कैसे काटूँ?
एलेन हर्किन-टोरेज़ - गैर सरकारी दलाल और रॉक स्टार जैसे न दिखने वाले
तुम्हारा दिल क्या कहता है?
मेरा दिल कहता है... अच्छा, समझ गया।
एलेन की ज़िंदगी में थोड़ा सा धूम-धमाका है,
थोड़ी-बहुत गलती से मौत है और काफ़ी सारा खाना है।
अदालत में मैं जो काम करता था
वो ज़्यादातर जजों से थोड़ा हटकर था।
मेरा काम था समझौता करवाके मामलों को रफ़ा-दफ़ा करना,
क्योंकि खासकर ब्रुकलिन में हज़ारों की तादाद में मामले थे।
और आप किस तरह के मामलों पर काम करते थे?
व्यक्तिगत चोट के मामले, गलती से हत्या के मामले।
तो, हर रोज़ मैं बस इन मामलों की दलाली करता।
किसी ने एक दिन मुझसे पूछा,
कि व्यक्तिगत चोट और गलती से हत्या करने में क्या फ़र्क है।
मैंने उनसे कहा कि ये भी व्यक्तिगत चोट का ही मामला है,
फ़र्क इतना है कि इससे ज़्यादा चोट और किसी तरह से लग नहीं सकती।
आपकी मौत हो चुकी होती है।
हत्या के मामले जो होते हैं,
उनमें कई अलग-अलग किस्म की मुश्किलों से सामना होता है,
क्या सही है, क्या गलत है, समाज में किस चीज़ को अच्छा माना जाता है।
गलती से की गई हत्या का मामला किसी आपराधिक मामले से बिलकुल अलग है।
जेल किसी को नहीं होती।
बल्कि, जिस तरह पैसे का लेन-देन होता है, उसी तरह न्याय भी होता है।
उसी तरह जैसे ओ.जे. सिम्पसन को हत्या के मामले में दोषी नहीं पाया गया,
पर दो लोगों की मौत के लिए, उसे ज़िम्मेदार ठहराया गया।
न्याय व्यवस्था ने उसे 250 लाख डॉलर का मुआवज़ा देने को कहा।
जूरी ने तय किया कि सिम्पसन को 250 लाख का दंडात्मक हर्जाना भरना पड़ेगा
या फिर, जब एक बेनिहाना रेस्तरां में
उड़ती हुई झींगा मछली से बचते हुए, एक बंदे को चोट आई, जिसके लिए
सर्जरी की ज़रूरत थी, और आगे चलकर बंदे की मौत हो गई।
उसकी पत्नी ने रेस्तरां पर मुकदमा चलाया,
और कहा कि उसके पति की मौत के लिए उसे 100 लाख डॉलर मिलने चाहिए।
बदकिस्मती से, जूरी को ऐसा नहीं लगा।
जूरी ने उड़ती हुई झींगा मछली से हुई मौत के मामले को खारिज किया
परिवार ने खाने वाले की मौत के लिए बेनिहाना रेस्तरां से 100 लाख डॉलर माँगे
किसी भी मामले में, कौन किस पर मुकदमा चलाता है?
आमतौर पर पति की कमाई ज़्यादा है
और उसकी मौत हो जाती है और उसकी पत्नी गलती से हुई हत्या के लिए मुकदमा चलाती है
और कहती है कि उसे हर्जाना दिया जाना चाहिए।
किसी की ज़िंदगी का क्या मोल है, ये आप कैसे तय करते हैं?
हर एक राज्य का कानून अलग है।
पर न्यू यॉर्क जैसे राज्यों में,
सिर्फ़ आर्थिक हर्जाना होता है।
तो, वो है क्या? उसका मतलब क्या है?
आपकी ज़िंदगी का मोल। आप जितने की कमाई करते हैं, आपका उतना मोल होता है।
आपको एक आर्थिक इंजन समझा जाता है जिसमें से पैसा निकलता है,
और अकसर, आप वो पैसा किसे दे रहे हैं,
कौन-कौन आप पर निर्भर है।
पर जिस तरह से मौत से जुड़े कानून बनाए गए हैं, उसमें एक समस्या ये है
कि एक बच्चे की मौत का कोई मोल नहीं।
क्यों?
क्योंकि बच्चे और बूढ़े लोग, उन्हें आर्थिक इंजन नहीं समझा जाता।
वे रोज़गार नहीं करते, कोई उन पर निर्भर नहीं।
तो, सवाल ये उठता है कि उस बच्चे का क्या मोल है,
उस बुज़ुर्ग का क्या मोल है?
जवाब है, बहुत ही कम।
बाप रे। ये तो बड़ी अजीब बात लगती है।
तो, उनके लिए एक ही बात होती है, मौत से पहले जो थोड़ा-बहुत वक्त होता है,
और जब मौत होने वाली होती है, उस वक्त होने वाली तकलीफ़ और दर्द।
और मौत से पहले का खौफ़।
तो, अगर सड़क पर कोई बंदा हो और वह दर्द में चिल्ला रहा हो,
"हे भगवान, गाड़ी मुझ पर चढ़े जा रही है।
"वह मुझसे आकर टकराएगा। बहुत दर्द होगा।"
मौत से पहले का खौफ़
तो, जब तक मौत से पहले कोई दर्द या तकलीफ़ न हो,
आपका मोल बहुत ही कम होता है।
तो फिर, मामला चलाने की क्या ज़रूरत है?
देखो, मृत्यु वाले मामलों में,
अकसर किसी की कमी होती है, और असली समस्या ये है
कि हमारी प्रणाली उन्हें उनका प्रियजन लौटाने के लिए कुछ नहीं कर सकती।
आमतौर पर, वे एक संशुद्धि के लिए आते हैं,
इसलिए वो उपचार जैसा होता है।
और आप उनसे बात करेंगे तो उनकी सबसे बड़ी समस्या होती है
मुकदमे की एक समझौता रकम तय करना।
क्योंकि उन्हें लगता है कि अगर वे कहेंगे, "हाँ, 4,00,000 डॉलर,"
तो वे अपने प्रियजन का एक मोल लगा रहे हैं।
-अच्छा। -मैं इसे सबसे अच्छी तरह ऐसे करता हूँ।
मैं कहता हूँ, "देखिए, आपको अपना प्रियजन किसी भी हाल में वापस नहीं मिल सकता।
"पर, पैसे को अच्छे कामों में लगाया जा सकता है।
"दूसरे बच्चे के लिए, कॉलेज के लिए।"
आपसे बात करने के बाद,
उन्हें लगता है उनका उपचार हो चुका है और संशुद्धि हो चुकी है,
तो आपको लगता है जैसे आप कुछ कर पाए हैं।
अगर आपको अपना खुद का मोल लगाना हो,
तो आप उसे कैसे करेंगे?
मतलब, आप अपने लिए मोल कैसे तय करेंगे?
मेरी कमाई बहुत है,
तो अपने आप, उसका हिसाब लग जाता है।
मैं 55 का हूँ।
तो, सवाल ये उठता है कि मैं और कितनी देर काम कर पाऊँगा?
क्योंकि आर्थिक हर्जाना होता है।
वकील और जज लोग, मेज़ पर ही काम करते-करते उनकी मौत हो जाती है।
ज़्यादातर वकील 70 के ऊपर भी काम करते हैं।
मान लीजिए कि मैं 70 साल तक काम करता हूँ।
मेरी मौजूदा कमाई का पंद्रह गुना,
वो मेरा मोल है।
तो, अगर एलेन की मौत असमय हो जाए,
एक जज और दलाल होने के नाते, उनका काफ़ी मोल होगा।
पर मुझे नहीं लगता उनका वक्त जल्दी आएगा।
बंदे ने ड्रम बजाकर '80 का दशक पार कर लिया।
बात समझ में आती है।
अगर कानून आपको आपकी ज़िंदगी नहीं लौटा सकता,
तो आपके प्रियजनों को थोड़ा-बहुत पैसा तो ज़रूर दे सकता है।
पर मैं ये सोचना चाहता हूँ कि मेरा मोल मेरी खोई हुई कमाई से ज़्यादा का है।
मरने पर मैं अपना फ़ायदा कैसे बढ़ा सकता हूँ?
मैं चाहता हूँ कि मेरे मरने पर मुझे काफ़ी पैसा मिले।
क्या आपको लगता है कि आपकी दुखद रूप से मौत हो जाएगी?
ये बात लगभग तय है।
अच्छा, तो मेरा अनुमान है कि आपकी कोई ठोस तनख्वाह नहीं है।
आपका अनुमान एकदम सही है।
-आप ज़रा... -हाँ, माफ़ कीजिए।
शुक्रिया।
अच्छा, खोई हुई कमाई के अलावा,
गलती से हुई मौत का और कोई मोल नहीं है।
इस बात पर निर्भर करता है कि आप कौन हैं, कैसे मरते हैं,
आपके पीछे परिवार का कितना बुरा हाल होकर रह जाता है।
आपका मतलब, अच्छा हाल, है ना?
ये आपकी कहानी पर निर्भर करता है।
गलती से हुई मौत के लिए, आमतौर पर
20 लाख से थोड़ा ज़्यादा का हर्जाना मिलता है।
काफ़ी है।
अगर आपकी कहानी और दमदार और दुखद हो, तो उससे भी ज़्यादा।
स्कारफ़ेस की तरह।
स्टील मैग्नोलिया की तरह।
मैंने वो फ़िल्म नहीं देखी।
2011 में, एक 22 वर्षीय बंदा जो मेट्स में भर्ती होने वाला था
इकरारनामे पर हस्ताक्षर करने से पहले, गाड़ी की एक खराबी के चलते मारा गया।
और उस परिवार को 1,310 लाख डॉलर का हर्जाना दिया गया था।
आपकी मौत ऐसी होनी चाहिए कि उसे ऑस्कर मिले।
यौन मछली वाली
उस फ़िल्म की तरह जिसमें माइकल शैनन था?
इस बात पर ध्यान देते हैं
कि आप अपने पीछे क्या छोड़ जाएँगे, ठीक है?
आप शादीशुदा हैं?
मेरी पत्नी और मैं इस रिश्ते को कोई नाम नहीं देना चाहते।
पर जूरी चाहती है।
किसी से शादी करने पर आपका मोल कुछ लाखों से और बढ़ जाता है।
एक और बात ये है कि कुछ राज्यों में सुख विषयक का हर्जाना भी दिया जाता है,
जिसका मतलब ये कि आपकी विधवा जो आपके साथ आगे यौन का सुख भोग
नहीं कर पाएगी, उसके लिए उन्हें आर्थिक मुआवज़ा दिया जाएगा।
उसे सुख को लेकर कुछ साबित करने की ज़रूरत नहीं है...
है ना?
नहीं। आप समाज के साथ किसी तरह से जुड़े हुए हैं?
मतलब, कोई दान वगैरह?
-मैं स्वयंसेवा करता हूँ। -बड़ी अच्छी बात है।
राष्ट्रीय गान के वक्त घुटने टेकने को लेकर इंटरनेट पर मेरी अपनी राय।
अच्छा।
मैं आपसे झूठ नहीं कहूँगी।
मुझे ऐसा लगने लगा है कि आपकी मौत जो है, वो गलती से नहीं होगी।
आप क्यों चाहते हैं कि आपकी मौत के बाद, ढेर सारा पैसा मिले?
मैं हमेशा दौलतमंद बनना चाहता था। मतलब...
मरने के बाद, पैसा वसूल करने के बारे में
आपने क्या सोचा था?
अच्छा, ये बात तो है कि इस परिस्थिति में ऐसी कुछ बातें हैं
जिनके बारे में मैंने ठीक से सोचा नहीं है।
शायद आप कोई माध्यम,
या फिर किसी अन्तर-आयामी विशेषज्ञ के बारे में सुझा सकें।
शायद वह इंसान जिसने आपको ये जादुई गोले दिए।
-मेरे दफ़्तर से निकल जाइए। -पार्किंग की मंज़ूरी देती हैं?
-आपके लिए नहीं। -पर वैसे देती हैं?
-औरों के लिए देती हूँ। -क्योंकि मेरा भाई मुझे लेकर आया था।
इसे दूसरे तरीके से भी किया जा सकता है।
ओकलैंड
कैलिफ़ोर्निया
मतलब, बजाय ये पूछने के, "गलती से मौत होने पर कितने पैसे मिलते हैं?"
ये पूछना, "मौत से बचने का क्या मोल है?"
ट्रैफ़िक निशान दुकान एसएफ़एमटीए - क्षेत्र संचालन
सरकारों और कंपनियों को ये सवाल बार-बार पूछना पड़ता है।
माइक गैटो व्यक्तिगत चोट और दुराचार वकील हैं।
जब सरकार द्वारा या फिर किसी कंपनी द्वारा
कुछ करने से, या कुछ न करने से चोट पहुँचती है या फिर मृत्यु हो जाती है,
तो ऐसे मामले माइक संभालते हैं।
तो, हम यहाँ क्यों आए हैं?
माइक गैटो - गलती से हुई मृत्यु के वकील सड़क पर लगे निशान इन्हें बड़े पसंद हैं
कभी-कभी, सड़क पर लगे निशान जैसी छोटी सी चीज़ से भी ज़िंदगियाँ बच सकती हैं।
कल, मैंने एक ऐसे मामले में बयान लिए जिसमें मोटरसाइकल पर सवार दो लोगों की
मौत हो गई क्योंकि एक घुमावदार सड़क को ऊँचा किया गया था
और सड़क पर इस बात के लिए सावधान करने के लिए कुछ नहीं था।
वे उससे जाकर टकराए और उनकी मौत हो गई।
बाप रे।
कोड वर्ड, पिल्ले।
तो, इतनी छोटी सी चीज़ के लिए बहुत भारी कीमत चुकानी पड़ सकती है।
मैं समझता हूँ आप जो भी कानूनी कार्यवाही कर रहे हैं,
उस सब का खर्चा, सड़क पर लगे कुछ निशानों के खर्चे से कहीं ज़्यादा है।
कहीं, कहीं ज़्यादा।
मतलब, सड़क पर लगे निशान, क्या खर्च है इनका? 40 डॉलर?
गलती से हुई मृत्यु के मुआवज़ों में,
पर्दे के पीछे, क्या इस बात का कोई हिसाब लगाया जाता है
कि किसी कंपनी से या फिर सरकार की तरफ़ से कितना हर्जाना दिया जाएगा?
हमारा ये बिलकुल मानना है कि ऐसा होता है।
बहुत कम होता है कि हमें इसके बारे पता चलता है,
पर ऐसे कुछ ऐतिहासिक मामले हैं
जिनसे हमें कुछ जानकारी मिलती है।
कई लोग फ़ोर्ड पिंटो के बारे जानते हैं।
पिंटो
ये शुरुआती '70 के दशक की बात थी।
वे कम दाम में पिंटो को बाज़ार में लाना चाहते थे।
वे उसे 1,999 डॉलर में बेचना चाहते थे।
और किसी मोड़ पर, उन्हें इस बात का एहसास हुआ
कि तेल वाली टंकी के फटने का डर था और उसमें आग लग सकती थी।
और उसे ठीक करने के लिए 11 डॉलर का खर्चा करना था।
बाप रे।
फ़ोर्ड ने मानव जीवन के मोल का हिसाब और अनुमान लगाया
और उस हानि का भी जो उस खतरनाक तेल की टंकी के चलते हो सकती थी,
और उन्होंने आगे बढ़ने का फ़ैसला किया, ये सब पैसे के चलते।
तो, कंपनियों में, क्या ये एक आम बात है?
कि बैठक वाले कमरे में बैठकर
लोग इस बात का हिसाब लगाते हैं कि उनकी किसी गलती से होने वाली
मौत का हर्जाना उन्हें देना चाहिए या नहीं?
मेरे हिसाब से, अफ़सोस, हाँ।
हमें इस सब के बारे तभी पता चलता है
जब मुकदमे चलते हैं और कंपनियों को इस सब का खुलासा करना पड़ता है,
या फिर जब कोई मुखबिर सामने आता है,
पर इन सब बातों के बारे में बहुत कम ही पता चलता है।
बैठकों में जो बातें होती हैं,
क्या आम तौर पर कारोबार में ऐसा होता है?
किसी कंपनी के लिए उन सब बातों का हिसाब लगाना?
मुझे लगता है इसे अकलमंदी से कारोबार करना कहते हैं।
सवाल ये है कि अंत में उस जानकारी का आप क्या करते हैं?
ऐसा ही एक आकलन सरकारी एजेंसियाँ भी करती हैं
वैल्यू ऑफ़ स्टेटिस्टिकल लाइफ़ नामक एक मात्रिक की मदद से,
जिसे वीएसएल भी कहते हैं।
वैज्ञानिक जांच और बाज़ार की जांच के मेल-जोल से,
अलग-अलग एजेंसियाँ अपना खुद का वीएसएल तय करती हैं।
वीएसएल का इस्तेमाल इस तरह होता है।
2007 में, डिपार्टमेंट ऑफ़ ट्रांस्पोर्टेशन ने
ऐसा नियम बनाने की सोची जो गाड़ियों के निर्माताओं को
गाड़ियों में, पीछे की सीट के लिए बेल्ट लगाने की चेतावनी देने को कहता।
उनका अनुमान था कि इससे हर साल कम से कम 44 जानें बचेंगी।
पर पूरे वाहन उद्योग पर उसे लगाने का खर्च 3,250 लाख होगा।
हर एक जान के पीछे 74 लाख डॉलर का खर्चा,
उस वक्त
डिपार्टमेंट ऑफ़ ट्रांस्पोर्टेशन के वीएसएल से ज़्यादा था,
इसलिए इस चेतावनी को नहीं लगाया गया।
मौत की कीमत तय करने से
कंपनियाँ और सरकारी एजेंसियाँ ज़िम्मेदारी उठाने के लिए
प्रोत्साहित होती हैं।
पर हमारे लिए ये कीमत जज, जूरी और दलालों जैसी
बाहरी संस्थाएँ तय करती हैं।
पर अगर हम अपनी कीमत खुद तय कर पाते तो क्या होता?
हम भी वही रूखा और कठोर तर्क लगाते जो पेशेवर लोग लगाते हैं?
गोज़ॉन
स्पेन
क्या आपने कभी खुद से पूछा है कि आपके लिए आपकी ज़िंदगी का क्या मोल है?
मौत का खतरा उठाने के लिए, आप क्या कीमत लेंगे?
एब्रहान मज़ूलस बार्नेकल की खेती करने वाला
एब्रहान और फ़्रैंसिस्को इस बात का हिसाब हर रोज़ लगाते हैं।
फ़्रैंसिस्को रॉड्रिगेज़ बार्नेकल की खेती करने वाला
देश के उत्तरी तट से हटकर,
एटलांटिक के उन्मुक्त पानी में नुकीली चट्टानों पर से
बार्नेकल इकट्ठे करते हैं।
ये एक खतरनाक काम है जिससे जान भी जा सकती है और इसके अच्छे पैसे मिलते हैं।
क्योंकि ये जो बार्नेकल हैं, ये बहुत ही स्वादिष्ट होते हैं
और काफ़ी ऊँचे दामों में बिकते हैं।
स्वादिष्ट भोजन पसंद करने वाले एक प्लेट के
100 यूरो, या फिर तकरीबन 120 डॉलर तक दे सकते हैं।
चोट और मौत की कितनी संभावना होती है?
क्या ये आम बात है, या...
हर साल दुर्घटनाएँ होती हैं।
टूटी पसलियाँ, और दुर्भाग्यवश लोगों की जानें भी जा रही हैं।
दो साल पहले, एक बार्नेकल मछुआरा अकेले ही चट्टानों पर चला गया,
और जब कई दिनों बाद उसका पता चला, तो वह मर चुका था।
मुझे तो ये पागलपन लगता है, है ना?
अगर समंदर शांत भी हो तो, आप जाने के लिए
खराब से खराब जगह ढूँढ़ते हैं,
ताकि बेहतरीन से बेहतरीन बार्नेकल मिल सकें।
पकड़ने के बाद, उन्हें जमा किसमें करता है?
बेल्ट वाली टी-शर्ट के अंदर डालता है।
काफ़ी ध्यान से काम करना पड़ता है।
जब अपनी माँ से कहा कि बार्नेकल का लाइसेंस लेना चाहता हूँ, उनकी रोने जैसी हालत हो गई।
"ये तो बहुत ही खतरनाक है!"
हाँ। बाप रे!
उसकी आवाज़ में एक घबराहट सी है।
हमारे हिसाब से, ये पागलपन है,
पर आप लोग आमतौर पर जो करते हैं, उसके हिसाब से ये कैसा है?
आज का दिन बहुत ही अच्छा दिन है।
समंदर शांत है। बहुत कम ऐसा देखने को मिलता है।
आप खाकर देखना चाहेंगे?
ज़रूर।
आपको दिखाना होगा इसे कैसे खाते हैं।
बस इसे चूसना है।
बस इसे काटना है?
मुझे तो कच्चा ही पसंद है।
नाक की गंदगी जैसा गाढ़ा है
साथ में एक साफ़ समंदर का स्वाद।
मैंने कभी नाक की गंदगी खाकर नहीं देखी!
मतलब, मैंने भी नहीं खाई है।
ज़्यादातर लोग ऐसे खतरनाक काम के लिए
अपनी दिन की नौकरी छोड़ना नहीं चाहेंगे।
पता नहीं इन लोगों को किस बात का इतना प्रलोभन है?
तो, आम तौर पर आपको कितने मिलते हैं? औसत रूप से?
आज जैसे हालात के लिए 500 यूरो। हाँ, तकरीबन 500 यूरो।
और उसे दोनों में बाँट दिया जाता है?
हर एक को। हर एक को।
हर एक को 500? बाप रे!
तो, मतलब हर एक को 600 डॉलर।
तो, ज़रा इस जगह के बारे में कुछ बताइए।
कश्ती में चढ़ने से पहले, आप लोग यहाँ आते है।
हाँ, कई बार जब हालात अच्छे नहीं होते और आप कश्ती पर सवार नहीं हो सकते,
यहाँ नीचे जाने के लिए एक रास्ता है।
आप इस तरफ़ से नीचे जाते हैं?
कैसे? ये तो काफ़ी खड़ी ढाल है।
हाँ, कभी-कभी और खतरनाक जगहों के लिए रस्सी का इस्तेमाल कर सकते हैं।
कुछ साल पहले, हमारा एक सहकर्मी
चट्टान से नीचे उतर रहा था, और वह दो पत्थरों के बीच में जा गिरा
और हेलिकॉप्टर की मदद से उसे बचाना पड़ा।
मतलब, लगता है पैसा काफ़ी मिलता है,
पर ऐसा भी लगता है कि आप लोग खुद को
बहुत खतरे में डालते हैं।
क्या ये इसके लायक है?
इसके अलावा भी एक फ़ायदा है, जो इस काम के प्रति आपका लगाव है।
ये एक नशे की तरह है। एक ड्रग की तरह।
इसमें क्या अच्छा लगता है?
समंदर। मछली पकड़ना।
खुद के लिए काम करना।
हाँ, ये...
इसे समझाने के लिए, इसे महसूस करना होगा।
जिस तरह कुछ लोगों ने ये तय किया है
कि गूस बार्नेकल एक महंगा खाद्य है,
एब्रहान और फ़्रैंसिस्को ने ये तय किया है कि उन्हें जो पैसा मिलता है,
वो उनकी जान को जोखिम में डालने के लिए काफ़ी है।
एक नज़र उस अदृश्य हिसाब पर डालते हैं
जो हम हर दिन लगाते हैं,
एक बिलकुल ही अलग नज़रिए से।
ज़्यादातर लोगों को इस बात का एहसास ही नहीं होता
कि कैसे उनके फ़ैसले उनकी ज़िंदगी का मोल तय करते हैं।
जैसे एक खतरनाक काम के लिए ज़्यादा पैसों की माँग करना।
बाकी निर्माण मज़दूरों के मुकाबले, छत बनाने वाले 4,000 डॉलर ज़्यादा कमाते हैं
क्योंकि उनके काम के वक्त मरने के आसार पाँच गुना हैं।
-सच है। -और कट! सभी पाँच मिनट की छुट्टी ले लो।
इन फ़ैसलों से लागत लाभ विश्लेषण का पता चलता है
कि एक ढंग की ज़िंदगी जीने के लिए, हम कितना खतरा उठा सकते हैं।
मतलब, सड़क पर निशान लगाने से पहले
या फिर लोगों को सख्त टोपी पहनाने से पहले,
सरकार इस बात का हिसाब लगाती है कि मौत से बचने का कितना खर्च होता है।
तो अगर आप हिसाब न भी लगाएँ, आप सहज ज्ञान से
इस बात का हर वक्त हिसाब लगाते हैं कि ज़िंदगी में खतरा उठाने का मोल क्या है।
मेरा हाथ पकड़ो।
मतलब, कोई भी बेवकूफ़ रशियन रूलेट नहीं खेलेगा,
लाखों डॉलर दिए जाने पर भी नहीं।
जहाँ छह में से एक संभावना मरने की हो, ये उस लायक नहीं।
तो, लाखों में से एक संभावना से बचने के लिए कि आपकी मौत आग के चलते होगी,
धुआँ संसूचक के लिए आपको 6 डॉलर खर्च करने चाहिए।
इन्हें मेरे बच्चों के कमरे में रख दो, प्लीज़। शुक्रिया।
मिसाल के तौर पर, भूतपूर्व 49 के लाइनबैकर, क्रिस बोर्लैंड को ही ले लीजिए।
संभावित दिमागी चोट से बचने के लिए, एनएफ़एल में एक सीज़न खेलने के बाद ही
उसने खेलना बंद कर दिया।
उस 40 प्रतिशत खतरे से बचने के लिए, उसने तीन साल का
23 लाख डॉलर का इकरारनामा छोड़ दिया।
उसके लिए, जो दिमाग आगे चलकर हिसाब लगा सके, उसकी कीमत उस पैसे से ज़्यादा है।
तुम्हारे दिमाग का मोल क्या है, रैंडी?
बड़ी जल्दी सोचा, दोस्त।
पर ज़िंदगी में खतरे से बचना हमेशा आसान बात नहीं होता।
मेज़ पर बैठकर काम करते वक्त, कोई आपको नहीं संभालेगा,
पर दिन भर कुर्सी पर बैठे रहने से, मधुमेह, दिल का दौरा, कैंसर
और पागलपन के चलते, आपके मरने के आसार दुगने हो जाते हैं।
कॉलिन हैंक्स
तो कोई इस कत्ल करने वाली मशीन को मुझसे दूर करो!
हाँ, पर पूरा खतरा कोई नहीं हटाना चाहेगा।
मतलब, बुदबुदे में रहने का ये मतलब है
कि आपको अपनी ज़िंदगी हद से ज़्यादा प्यारी है,
पर उसके लिए आप मुझे पैसे नहीं दे सकते।
क्योंकि खतरा हटाने का मतलब है मज़ा खत्म हो जाना।
मुझे हेडफ़ोन, सेल्फ़ी, लिफ़्ट, हॉट डॉग,
गर्म पानी, क्रिसमस ट्री और बिस्तर, ये सब छोड़ना होगा।
सभी जाने-माने कातिल हैं।
बिस्तर से गिरने पर, हर साल 7,00,000 में से एक अमकीरी की मौत होती है।
ये तो आतंकवाद से भी ज़्यादा है।
पर मैं अपना गद्दा ज़मीन पर नहीं लगाने वाला,
क्योंकि मैं अब 25 का नहीं रहा।
सिर्फ़ लगता हूँ।
एक परिपूर्ण ज़िंदगी के लिए आप भले ही जो भी कीमत चुकाने को तैयार हों,
पर एक बिल ऐसा है जो हमेशा भरना पड़ता है।
सेडलेक
चेक रिपब्लिक
आपकी मौत के बाद, तकनीकी रूप से शायद आप जा चुके होते हैं,
पर पीछे जो बच जाता है, उस पर एक पूरी की पूरी वित्तीय प्रणाली तैयार होती है।
मतलब, आपके मृत शरीर पर।
और सेमेटरी चर्च ऑफ़ ऑल सेंट्स
मुर्दा अर्तव्यवस्था की शुरुआती मिसालों में से एक है।
बाप रे।
यहाँ हड्डियाँ कितनी हैं, और कितनी खोपड़ियाँ?
हज़ारों हैं।
तकरीबन 1,00,000 बड़ी हड्डियाँ
और तकरीबन 60,000 खोपड़ियाँ।
फ़िलिप वेलिम्स्की पुरातत्वविज्ञानी
फ़िलिप वेलिम्स्की एक पुरातत्वविज्ञानी हैं जो चर्च के साथ काम करते हैं।
उनके अनुसार, ईसा को जिस जगह सूली पर चढ़ाया गया था,
एक संन्यासी उस जगह से पाक मिट्टी लेकर आया और उसे कब्रिस्तान में बिखेर दिया,
उसके बाद ये मठ 14वीं सदी की सनसनी बन गया।
एक दिग्गज के चलते इस जगह का मोल बढ़ गया।
जब आप कोई चिरकालिक दफ़न होने वाली जगह ढूँढ़ रहे हों,
बात सिर्फ़ जगह, जगह और जगह की होती है।
ये जगह जेरूसलेम और गोलगोटा से जुड़ी थी,
ईसाइयत के पाक स्थान।
और इस जगह पर कुछ चमत्कार हुए थे।
इसलिए, ईसाइयों के लिए, ये एक खास जगह थी,
जिसकी एक खास अहमियत थी।
वे जितना पैसा चाहते थे, क्या वो ले सके?
क्या ये जगह पहुँच में थी?
यहाँ, इस इलाके में दफ़न होने के लिए
काफ़ी बड़ी कीमत चुकाने की ज़रूरत होती है।
आसानी से पुनर्जीवन। भारी रकम चुकाकर किया एक सौदा।
और संन्यासी यही लेते थे।
पर 14वीं सदी में, ब्लैक प्लेग ने यूरोप को खत्म करके रख दिया।
इस दौरान खत्म हुए लाखों लोगों को दफ़न करने के लिए,
कब्रिस्तान में कई पुरानी लाशों को खोदकर निकाला गया
और हड्डियों को यहाँ की अनोखी साज-सजावट में इस्तेमाल किया गया
जो आज चर्च की शोभा हैं,
जिनमें इंसान की हड्डियों से बना एक झाड़ फ़ानूस भी है।
साज-सजावट के लिए।
ये जगह देखने में किसी भूत बंगले जैसी है,
पर इन हड्डियों से इरेक्टर सेट तैयार करने से
इस बात का पता चलता है कि नई लाशों के लिए खाली जगह है।
ऐसा लगता है जैसे इस जगह को बनाने वाले संन्यासियों को ये बात समझ में आई थी
कि मौत के बाद, लाशों और आत्माओं का क्या हश्र होगा,
उसको लेकर जो उत्सुकता होती है, उसे झेलना मुश्किल है।
मतलब, शायद कई सौ साल पहले, उन्हें ये पता था
कि उस चिंता को खत्म करने के लिए जो भी करना पड़े,
उसके लिए भारी कीमत हासिल की जा सकती है।
200 साल पहले क्रियाकर्म उद्योग नाम की कोई चीज़ नहीं थी।
उस ज़माने में, आपका परिवार आपको उसी हाल में, किसी कब्रिस्तान में,
या पीछे के आंगन में दफ़ना देता, किसी प्यारे जानवर की तरह।
पर जब अब्राहम लिंकन का कत्ल किया गया,
तो वह पहले राष्ट्रपति थे जिन्हें एक प्राचीन तरीके से
बचाकर रखा गया, जिसे आज "संलेपन करना" कहते हैं।
लिंकन के चमचमाते, संभालकर रखे शव को उनकी अंतिम यात्रा के वक्त,
इतने शोक मनाने वालों ने देखा कि संलेपन मशहूर हो गया।
मृतसंस्कार का बंदोबस्त करने वालों ने इस प्रचलन का फ़ायदा उठाया,
पूरे संयुक्त राज्य में कई मुर्दाघर बनने लगे
और क्रियाकर्म करने वालों ने ताबूत के लिए, प्रदर्शन और कब्र के पत्थरों के लिए
पैसे लेने शुरू किए।
बहुत जल्द, पोस्टमार्टम बदलाव एक आम बात हो गई।
और अगर आप व्लैडिमिर लेनिन, या ईवा पेरोन जैसे कोई राजनैतिक दिग्गज थे,
तो ये एक लाज़मी बात बन गई।
आम आदमी के लिए, उन्हें जल्द ही ये समझ में आ गया
कि उन्हें अपने प्रियजनों को वापस हासिल करने की एक बड़ी कीमत चुकानी पड़ रही थी।
सस्ते में नहीं मिलते थे, पर देखने में अच्छे थे।
निलाई
मलेशिया
जहाँ अमरीका में बड़े क्रियाकर्म का बोलबाला है,
30 साल पहले तक, मलेशिया में मृत्यु उद्योग के बारे सुनने को नहीं मिलता था।
उससे पहले, मलेशिया की सरकार कब्रिस्तानों को संभालती थी,
जहाँ अव्यावसायिक सेवाएँ देखने को मिलतीं।
परिवारों को तय करना पड़ता कि उन्हें वो चाहिए,
या फिर अपने प्रियजनों को अपनी ही ज़मीन में दफ़न करें।
पर फ़्रैंक चू के पिता के पास एक खयाल था कि दफ़न करने को लेकर एक कारोबार खड़ा करेंगे।
फ़्रैंक चू - प्रबंध निदेशक ज़ियो एन मेमोरियल पार्क
मैं समझता हूँ कि मलेशिया में ये एक नई बात है
कि क्रियाकर्म के लिए एक खास जगह है।
क्या आप बताएँगे, इसकी शुरुआत कैसे हुई?
इसकी शुरुआत शायद शुरुआती '80 के दशक में हुई।
उस वक्त, मलेशिया के जितने भी कब्रिस्तान थे, सरकार के थे।
दफ़न करने के लिए, वे अलग से जगह देते।
मेरे मरहूम पिता ने सोचा, "देखूँ ज़रा बाकी की दुनिया में क्या हुआ है।"
और वह हमें छुट्टियों में, दुनिया भर की सैर करवाते,
और जिन-जिन जगहों पर हम घूमने जाते, उनमें कब्रिस्तान, या फिर शमशान ज़रूर होते।
और '80 के दशक के बीचोंबीच,
उन्होंने तय किया, "अच्छा, मुझे मलेशिया में भी यही करना है।"
निलाई मेमोरियल पार्क
हमारे पास सब कुछ है, संलेपन वाला मुर्दाघर,
क्रियाकर्म वाले कमरे हैं, जहाँ लोग शोक सभाएँ आयोजित करते हैं,
दाहगृह है, और आखिर में पार्क हैं।
ये विदेशी किस्म के क्रियाकर्म के तरीके, फ़्रैंक के परिवार ने विदेशों से लिए,
पर उनकी सफलता का कारण है उनके द्वारा दिए गए स्थानीय सांस्कृतिक लाभ
और एक व्यक्तिगत संपर्क।
इस इमारत में हम पैतृक घोषणापत्र रखते हैं।
और महीने में दो बार, संन्यासियों द्वारा पूजा भी करवाते हैं।
मैं आपको उस जगह ले चलता हूँ जहाँ हम अस्थियों को रखते हैं।
बौद्धिक, ईसाई,
हिंदु और पारंपरिक चीनी धारणाओं का ध्यान रखते हुए,
यहाँ मंदिर भी बनाए गए हैं।
मलेशिया के लिए, ये एक पूरी की पूरी मृत्यु अर्थव्यवस्था है
जिसकी कीमत 40,000 रिंगिट,
या फिर 10,000 डॉलर तक जा सकती है।
आप चाहे जो भी समझें कि अगले जन्म में आप कहाँ जाएँगे,
प्रवेश आपको यहीं से करना पड़ेगा।
वाह।
यहाँ पर मरने वाले की तस्वीर और नाम-पता लिखा जाएगा।
और अस्थि-कलश इसके अंदर है?
यहाँ अस्थि-कलश रखे गए हैं, और ये जोड़ों के लिए।
अच्छा।
शुरू-शुरू में, लोगों को भरोसा सा नहीं था,
क्योंकि ज़्यादातर लोगों ने कभी एक अच्छी रवानगी का अनुभव नहीं किया
और अपने प्रियजनों को याद करने का अच्छा तरीका क्या हो सकता है।
और अब, 30 साल बाद,
देश भर में 100 से भी ज़्यादा कब्रिस्तान हैं।
हर जगह नए-नए कब्रिस्तान।
फ़्रैंक के पिता ने ये साबित किया,
कि किसी भी दूसरे सफल कारोबार की तरह, क्रियाकर्म भी
अलग-अलग ज़रूरतों और अलग-अलग लोगों के हिसाब से किए जा सकते हैं।
पर ग्राहकों को अपनी तरफ़ खींचने की होड़ में
मृत्यु बाज़ार किस हद तक विशिष्ट बनेगा?
हैम्बर्ग
जर्मनी
हैम्बर्ग, जर्मनी में
एचएसवी फ़ुटबॉल प्रशंसक,
यू.एस. में इसे सॉकर कहा जाता है, बहुत ही कट्टर हैं।
इस बड़े से स्टेडियम में, खेल के दीवाने प्रशंसक
सिर्फ़ एक खेल में हुई हार का अफ़सोस नहीं मनाते,
बल्कि अपने प्रियजनों का भी अफ़सोस मनाते हैं।
क्योंकि वो ठीक कब्रिस्तान के बगल में है
और उसे अपने प्रशंसकों के हिसाब से बनाया गया है।
मैदान की देख-रेख लार्स रेडर करते हैं।
प्रवेश करने वाली जगह जो है, वो सही माप का फ़ुटबॉल का गोल है।
-वाह। -हाँ।
जहाँ दफ़न होने वाले लोगों को क्लब का चिह्न दिया जाता है।
किसी को यहाँ दफ़न करने का खर्च कितना है?
हाँ, अगर ऐसी पीछे वाली कब्र चाहिए तो 4,000 डॉलर का खर्चा होता है।
एक ही कब्र में 20 लोगों को दफ़न किया गया है।
बाप रे। अच्छा।
इसलिए, ये थोड़ा सस्ता है।
अच्छा।
या फिर, अगर आपको ऐसी कब्र चाहिए जिसमें सिर्फ़ दो लोग हों,
किसी जोड़े के लिए, 15,000 डॉलर तक का खर्चा हो सकता है।
तो, आपने कहा कि जो बड़ी जगह है, बड़ी कब्र, उसमें 20 लोगों को दफ़न किया गया है?
-हाँ। -ये कोई परिवार है?
नहीं, परिवार नहीं है।
प्रशंसक क्लब हो सकता है, पर सब मिलकर खर्चा बाँट लेते हैं।
-क्या आप यहीं दफ़न होना चाहेंगे? -हाँ।
-अच्छा? -हाँ। मुझे लगता है ये बड़ी अच्छी जगह है।
ये कब्रिस्तान "कट्टर प्रशंसक" शब्द को एक बिलकुल नई परिभाषा देता है।
देखिए, मैं तो यैंकी प्रशंसक हूँ,
पर मैं यैंकी स्टेडियम के पास, ब्रॉन्क्स में दफ़न नहीं होना चाहता।
मतलब मैं यैंकीज़ को उतना पसंद नहीं करता जितना कि मुझे लगा था।
हाँ, मैं समझता हूँ।
पर शायद मौत को किसी ऐसी चीज़ से जोड़ना जिससे आपको प्यार हो,
ये बात समझ में आती है।
आखिरकार, पैसा तो यहीं का यहीं रह जाएगा।
या फिर आपके साथ जाएगा?
हाँग काँग
इस दुकान में जो कुछ भी है, उसे आप मरने के बाद, अपने साथ ले जा सकते हैं।
अगले जन्म में मुर्गे की ज़रूरत हो तो, आप इसे अपने साथ रख सकते हैं।
ये सब पूरी तरह से कागज़ का बना है।
ये है ढंग की चीज़।
ये सब दफ़न किए जाने के लिए है।
टाओइस्ट धार्मिक मत के अनुसार,
कि अगर आप कागज़ से बना माल-असबाब जलाएँ तो,
अगले जन्म में, अपने प्रियजनों के नाम वही चीज़ें भेज सकते हैं।
इसलिए, मौत कोई अरुचिकर चीज़ नहीं।
ये एक पुराना चीनी रिवाज़ है जिसे आधुनिक अर्थव्यवस्था के हिसाब से बनाया गया है।
सबसे अच्छी चीज़ यही है
क्योंकि ये पुराने ज़माने की है।
इस पर "मार्लबेरो" लिखा है।
ये सब चीज़ें ठीक हैं
अगर आपको अनन्तकाल के लिए तैयार सामान की ज़रूरत है,
पर अगर आप अलग से चीज़ें तैयार करवाना चाहते हैं,
तो उसके लिए एक ही आदमी है।
मिस्टर हा को कागज़ से बने चढ़ावे का सम्राट माना जाता है।
हाल ही में परलोक सिधारे लोगों के लिए होने वाली
खरीदारी की अर्थव्यवस्था के बारे में जानने के लिए, मैं इस गुरू के पास आया हूँ।
चीनी टाओइस्ट या फिर बौद्धिक के दृष्टिकोण से,
ऐसा माना जाता है कि "बेशकीमती चीज़ों को
"एक पीढ़ी से दूसरी पीढ़ी की ओर बढ़ाया जाना चाहिए।"
ऐसा माना जाता है कि जब आप इस ज़िंदगी में कागज़ से बने इस चढ़ावे को जलाते हैं,
तो वही चीज़ें आपके प्रियजनों को उनके अगले जन्म में भी मिलेंगी।
मिस्टर हा कागज़ की चीज़ों में माहिर
जब कोई अपने परलोक सिधारे प्रियजन के लिए कागज़ से बनी कोई चीज़ जलाता है,
तो क्या ये प्रतीकात्मक बात है, या फिर असल में ऐसा होता है?
ये चढ़ावा ज़िंदा रहने वाले और परलोक सिधारे इंसान, दोनों के लिए होता है।
मिसाल के तौर पर, अगर किसी बेटे ने मरहूम पिता के लिए कागज़ से बना घर नहीं जलाया,
तो वह कई महीनों तक, या कई सालों तक रात को सो नहीं पाएगा,
क्योंकि उसके दिमाग में यही खयाल मंडराता रहेगा
कि दूसरी दुनिया में, क्या उसके बाप को रहने के लिए कोई घर मिला या नहीं।
तो, क्या आप मुझे कोई उदाहरण दे सकते हैं, कि लोग आपको कैसी चीज़ें बनाने को कहते हैं?
मुझे एक किस्सा याद है जहाँ मरने वाला
किसी माफ़िया गुट का प्रमुख था।
उसके क्रियाकर्म के लिए, चढ़ावे के तौर पर, हमें कई सारी चीज़ें बनाने को कहा गया
जो उसके किसी आदमी से मेल खाती थीं
जिसने या तो बंदूक पकड़ी थी, या फिर तलवार पकड़ी थी,
उसकी ताकत और अधिकार साबित करने के मकसद से।
तो, माफ़िया का प्रमुख अगले जन्म में
अपने सारे आदमियों को ले जा सकता था।
बिलकुल।
क्या लोग ऐसी चीज़ें भी माँगते हैं जो कभी उनके पास थी ही नहीं?
मतलब, कभी आकांक्षा की बात होती है?
हाँ, होती है।
कागज़ी चढ़ावे का यही असली मतलब होता है।
अगर मरने वाला जिंदा रहते-रहते, कभी रोल्स-रॉयस, या अंतरिक्षयान में
न चढ़ा हो,
तो उनका परिवार कागज़ से बनी उन चीज़ों का चढ़ावा दे सकता है।
यह मरने वाले की इच्छाओं को पूरा करने के बराबर है।
अगर आपकी आर्थिक हालत नाज़ुक हो,
क्या तब भी इस बात की उम्मीद की जाती है
कि क्रियाकर्म पर, आप अपने प्रियजन के लिए, कागज़ से बनी चीज़ें चढ़ाएँगे?
हाँ। चीन में सबसे बुरा किस्सा ये होता है
कि एक बड़ा सा क्रियाकर्म करने के लिए,
मृतक के परिवार वाले इतना ज़्यादा पैसा उधार ले लेते हैं
कि उसे चुकाने के लिए उन्हें 8 से लेकर 10 साल काम करना पड़ता है।
बाप रे! अब समझ में आया आप क्या कह रहे हैं। ये तो परिवार वालों पर बहुत बड़ा बोझ है।
इसलिए वे घर बेच देते हैं।
तो, क्रियाकर्म का खर्चा उठाने के लिए, वे घर भी बेच देंगे?
हाँ।
कुछ लोग एक चढ़ावे के लिए
काफ़ी कुछ त्याग कर देते हैं।
मुझे नहीं लगता
कोई मेरे अगले जन्म के लिए ज़्यादा पैसे खर्च करेगा,
इसलिए मैंने मिस्टर हा से कहा है कि मेरे लिए कुछ मनपसंद चीज़ें बना दें,
ताकि मैं अपने रहते-रहते ही उन्हें जला दूँ।
इसमें तो कोई एतराज़ नहीं है ना?
ये मेरा कुत्ता है!
तो, ये अभी भी... ठीक बनाया है।
वो अभी भी ज़िंदा है,
और हमेशा ज़िंदा रहेगी,
नहीं तो मेरी हालत बिगड़ जाएगी।
और मैं उसमें इंसानों वाली खूबियाँ देखता हूँ,
क्योंकि वो मेरा कुत्ता है, इसलिए मुझे इसे जलाना नहीं चाहिए ना?
जानवरों के आकार वाले चढ़ावे को जलाने में कोई रोक-टोक नहीं
क्योंकि वो सिर्फ़ जानवर हैं, इंसान नहीं हैं।
दुनिया छोड़ने से पहले, जानवर के आकार के चढ़ावे को जलाने में कोई हर्ज़ नहीं।
किसी रोज़ आप दोनों का मिलन होगा।
अच्छा, तो ऐसा है। बड़ी अच्छी बात है। वाह।
कमाल की बात है।
तो, ये ताकि मुझे वाई-फ़ाई मिलता रहे।
आपके पास पासवर्ड है?
खुद ही याद कीजिए।
अच्छा।
रोटी और राजमा!
आगे की दुनिया में, इससे आपका पेट भरा रहेगा।
बार-बार, उम्मीद करता हूँ।
ये तो बड़ा अच्छा है।
ये एक ट्रैक सूट है।
आप पर बड़ा जंच रहा है।
तो फिर, इन चारों चीज़ों के लिए, मैं आपको क्या दे सकता हूँ?
इन सब चीज़ों को बनाने के लिए हमें तीन से भी ज़्यादा दिन लगे,
इसलिए कुल मिलाकर 11,000 हाँग काँग डॉलर हुए।
तो लगभग 2,000 डॉलर मैं आपको दुनिया छोड़ते वक्त दूँगा।
शुक्रिया। बड़ी मेहरबानी आपकी।
कागज़ से बनी चीज़ों के लिए, मैंने अभी-अभी 2,000 डॉलर दिए।
काफ़ी सारे पैसे को आग लगाना है।
मतलब, बिलकुल ही आग लगा देना।
लोग मौत पर ढेरों खर्च करते हैं।
और क्योंकि हममें से किसी को नहीं पता कि अगले जन्म में क्या होगा,
कोई चाहे जितना भी खर्च करना चाहे, इस बात को लेकर बहस करना मुश्किल है।
फिर भी, मैं सोचता हूँ कि मौत को लेकर हम जो आर्थिक फ़ैसले करते हैं,
क्या उनके पीछे कोई वजह है?
ऐसा क्यों लगता है कि प्रियजनों से विदा लेने के लिए पैसा खर्च करने की ज़रूरत है?
टोपैंगा घाटी
कैलिफ़ोर्निया
केट्लिन डोटी के लिए कमाई का ज़रिया मौत है।
पर अन्त्येष्टि निर्वाहक होने के नाते
क्रियाकर्म अर्थव्यवस्था के आगे बढ़ने को लेकर, उनके कुछ उग्र विचार हैं।
ये बात कि आपको अपने प्रियजन को
शमशान घाट तक पहुँचाना
और उस सब का हिस्सा न होना,
बस सिर्फ़ क्रियाकर्म में हिस्सा लेना।
मुझे हमेशा से लगता था कि यही होना चाहिए।
पर कानूनन तौर पर, आपको वो भी करने की ज़रूरत नहीं है ना?
केट्लिन डोटी प्राकृतिक अन्त्येष्टि निर्वाहक
नहीं। मेरा जो काम है, सरकारी सलाहकार के नाते,
वो है लोगों से ये कहना कि आप शामिल हो सकते हैं।
आप क्रियाकर्म दूसरे तरीके से भी कर सकते हैं।
खर्च कम हो सकता है, और सार्थक हो सकते हैं।
और आपकी लाश के लिए कितनी ऐसी चीज़ें हैं जो सही हैं और कानूनी भी,
कि आपको उनके होने का पता तक नहीं है।
मुझे लगता है दुनिया भर में मौत को लेकर जो दिलचस्प बात है,
वो ये कि हमने अमरीकी सभ्यता की सबसे बुरी बातों को
बाकी की दुनिया में निर्यात किया है।
-मौत को लेकर भी? -मौत को लेकर भी।
हम जिस मौत का निर्यात करते हैं, वो पूँजीवादी मौत है।
उसके मुताबिक अपने प्रियजन के लिए आप जितना ज़्यादा खरीदेंगे,
उतना आपको अपने प्रियजन से लगाव है
और हमें सच में उन सब बातों से उभरना चाहिए।
क्या आप मुझे मूल रूप से बता सकती हैं
कि आपने इस पेशे को क्यों चुना और इसमें आपको क्या अच्छा लगता है?
बिलकुल। मुझे क्रियाकर्म उद्योग में तकरीबन 10 साल हो गए,
और शुरू में, मैं दाहगृह का काम संभालती थी।
शुरू में मैं पीछे रहकर काम करती थी
बड़ी-बड़ी मशीनों के साथ, लाशों का दाहसंस्कार किया करती थी।
सबसे पहली चीज़ जो मैंने देखी वो ये थी कि वहाँ मेरे अलावा और कोई नहीं होता था।
कोई परिवार नहीं, मैं अकेली रहकर किसी माँ या पिता या बहन का दाहसंस्कार कर रही होती।
और वो मेरे लिए हैरत की बात थी। मैं यहाँ अकेली क्यों हूँ?
समय के साथ-साथ, मुझे समझ में आया
कि इसकी वजह ये है कि हमारा समाज हमें ये नहीं बताता
कि हमें भी मौत और क्रियाकर्म में शामिल होना चाहिए,
हमें वहाँ पहुँचना चाहिए,
या हमें ऐसा करने की इजाज़त है।
150 साल पहले, अमरीका में मौत के बाद का काम-काज
परिवार ही संभाला करता था।
घर में किसी की मौत हो जाए तो घरवाले पूरा काम-काज संभालते हैं।
आपका पड़ोसी लकड़ी का ताबूत बनवाएगा जिसे कंधों पर उठाकर शमशान तक ले जाते हैं।
पूरा परिवार और समाज इसमें शामिल होता था।
20वीं सदी के आते ही,
कुछ लोग सामने आते हैं और कहते हैं,
"दिलचस्प बात है। हम इस काम को कमाई का ज़रिया बना सकते हैं।"
हम कह सकते हैं, "दरअसल, ये ज़्यादा सुरक्षित और स्वच्छ है
"अगर हम आपकी लाश को ले जाएँ
"और अगर हम उन्हें संभालें, आप बस हमें इस काम के पैसे दे दीजिए।"
और, पिछले 100 सालों में,
इस बात को लेकर हमारा मत परिवर्तन किया गया है कि
कि इस काम को करने का यही सुरक्षित और कानूनी तरीका है।
पर ये सच नहीं है।
रासायनिक तरीके से लाश को संभालकर, और फिर बाद में किसी सामान की तरह
वापस खरीदने के लिए,
आपको लाश किसी शवदाह निदेशक के हवाले करने की ज़रूरत नहीं।
अच्छा।
आप एक मामूली सा क्रियाकर्म कर सकते हैं,
जिसमें टहनियों से बना ताबूत होगा, या फिर धरती के ऊपर-ऊपर एक श्राउड होगा।
और आप आसपास की धरती में विच्छिन्न होकर,
एक पेड़ का, या किसी झाड़ी का रूप ले सकते हैं,
या फिर फूलों वाली कोई झाड़ी, कोई अच्छी सी चीज़।
अच्छा, तो ये एक श्राउड है।
ये एक श्राउड है।
-देखना चाहेंगे? -हाँ।
-ज़रा पीछे लेट जाएँगे? -बिलकुल।
-अब शुरू होता है रोमांच। -अच्छा।
एक तरफ़ से ऐसे लपेट देते हैं।
आपका सिर नहीं ढकती।
ये तो ऐसा लग रहा है जैसे कोई शिविर हो।
थोड़ा-बहुत शिविर जैसा ही है। ठीक कहा आपने।
अच्छा, तो अब आपको बाँध देते हैं।
कोई आपको इस तरह से नहीं लपेटता।
हेलो, मैं शिविर की देख-रेख करनेवाली हूँ।
उम्मीद करती हूँ मृत्यु शिविर में आपको मज़ा आ रहा है।
मैं बता रहा हूँ, इसी तरह रात को सो सकता हूँ।
जब चेहरा ढकेंगे, तब देखिएगा।
फिर देखते हैं कैसा महसूस होता है।
-अच्छा, आप तैयार हैं? -हाँ।
यही असली है।
बाय, दोस्तो।
अगर आपको सांस लेने में मुश्किल हो, तो मुझे बताइएगा।
बताऊँगा।
"स्थानीय अन्त्येष्टि निर्वाहक ने आदमी को मारा," ये शीर्षक नहीं चाहिए मुझे।
अगर मैं मर गया तो तैयारी तो पूरी तरह से हो चुकी है ना?
मतलब, और कुछ करने को नहीं बचा है।
आपने काम कर दिया है। बस गड्ढा खोदना है।
अच्छा। दोस्त, आपको श्राउड में लपेट दिया गया है।
कैसा लग रहा है?
अच्छा ही लग रहा है।
अच्छे लग रहे हैं। बड़े अच्छे दिख रहे हैं।
अच्छा? शुक्रिया।
मैं समझ गया।
मतलब, अगर ये एक विकल्प है,
तो किसी बक्से में फंसकर क्यों रहना?
मातम हमें कुछ बड़े विकल्प चुनने को मजबूर कर सकता है।
और उनमें से काफ़ी किफ़ायती से भी कम हैं।
इस बात को लेकर कोई शक नहीं कि मौत के हर पहलू को लेकर
एक फलती-फूलती अर्थव्यवस्था है।
अपने प्रियजनों का मातम मनाने में खर्चा तो होगा।
दूसरी तरफ़, अगर अचानक से किसी की मृत्यु हो जाए,
तो हरजाना भरना पड़ सकता है।
और अगर मैं अपने दुश्मनों को खत्म करना चाहता हूँ,
तो अब मुझे पता है कि मुझे अपने साथ नकद रुपये रखने होंगे।
इन विकल्पों के लिए हिसाब-किताब लगाना
अकसर मुश्किल भरा हो सकता है,
पर मृत्यु अर्थव्यवस्था में पैसा खर्चा करने से
इस अस्तित्वपरक डर से मुक्ति मिलती है
जो इस बात की जानकारी से पैदा होता है
कि मौत सभी को आएगी।
और अब, पिल्ले।
-मेरे दफ़्तर से निकल जाइए। -पार्किंग की मंज़ूरी देती हैं?
-नहीं। -अच्छा।
-आपका ईस्टर अच्छा हो। -हाँ।
-मेहरबानी करके जाइए। -शुक्रिया।
आपको किसी अच्छे वकील के बारे में पता है?
मैं पुलिस को बुलाऊँगी।
आपने स्टिंग का नाम सुना है?
सबसे घटिया मज़ाक।
...आपकी विधवा आपके साथ यौन सुख भोग नहीं कर पाएगी, आर्थिक मुआवज़ा दिया जाएगा।
क्या तुम मेरे साथ यौन सुख भोग करना चाहोगी?
साला बड़ा ही अजीब सा...
-अपनी पत्नी को जाकर ये बताना पड़ेगा। -...विक्टोरियन उपन्यास लगता है।
मुझे इसे लिखकर रखना होगा
क्योंकि इसे अपनी पत्नी को बताऊँगा।
आज रात क्या तुम मेरे साथ यौन सुख भोग करना चाहोगी?
धत् तेरी।